English: That will be measured against the evaluation process we have, and it goes back to the questions that I've answered from Angela Burns and Helen Mary Jones, and it's then about, well, is it then at a point where it can be scaled? Because part of our challenge is that each of us within our own constituencies or regions could point to things that we think work really well in a local areas, but we know that they aren't necessarily going to work somewhere else. And sometimes we meet people in our communities who we think are really inspiring, and they bring people together in a way that doesn't work just a few miles down the road. Well, that's not a systemic way to improve our health and social care system. So, it is about the scale of those projects; whether they can be scaled up to a much larger scale or whether, actually, that represents a system approach or a local approach. There's nothing wrong with people having a local approach to work within that community. From a whole-system point of view, the new models of care we need to impalement have to be bigger and more scalable. That's why I set those parameters for the second stage, and it's also why, in response to Helen Mary Jones's questions, I've pointed out there are a range of areas where Ministers can make choices to help, encourage or require people to change. This is also about the drivers from regional partners themselves, who recognise that the system can't carry on as it is and deliver on the level and the quality and the dignity of care that all of us would expect for our own families, let alone our constituents. So, I do think when you see the sharing of the evaluation after a whole year, I hope it'll give you some of the more detail around that. But of course, Members in their own local areas are perfectly entitled to approach their local partnership board for an update on practical progress already. I know, in some of the Cardiff areas, they're ahead in some of the seven portfolio areas that they've got than in others. The other point that I'd just make is it's helpful to remind ourselves about the point about preventable ill health as well. It's not just about demand on the health service, but social care too. So, diet, exercise, smoking and alcohol are four big areas that we all know we can make a difference in ourselves, but it's about how we help and encourage people to do that, and actually the transformation fund itself has deliberately taken an approach that is about prevention and earlier intervention to help keep people well rather than the acute intervention when people are already acutely unwell.
Welsh: Caiff hynny ei fesur yn unol â'r broses werthuso sydd gennym ni, ac mae'n mynd yn ôl at y cwestiynau yr wyf wedi'u hateb gan Angela Burns a Helen Mary Jones, ac yna mae'n ymwneud â, wel, a yw wedi cyrraedd sefyllfa lle y gellir ei ehangu? Oherwydd rhan o'n her ni yw y gallai pob un ohonom ni yn ein hetholaethau neu'n rhanbarthau ein hunain gyfeirio at bethau sy'n gweithio'n dda iawn yn ein barn ni mewn ardaloedd lleol, ond rydym yn gwybod nad ydynt o anghenraid yn mynd i weithio yn rhywle arall. Ac weithiau rydym yn cwrdd â phobl yn ein cymunedau sydd, yn ein barn ni, yn wirioneddol ysbrydoledig, ac maen nhw'n dod â phobl at ei gilydd mewn ffordd nad yw'n gweithio dim ond ychydig filltiroedd i lawr y ffordd. Wel, nid yw hynny'n ffordd systemig o wella ein system iechyd a gofal cymdeithasol. Felly, mae'n ymwneud â maint y prosiectau hynny; a ellir eu hehangu i raddfa lawer mwy neu a yw hynny, mewn gwirionedd, yn golygu bod angen gweithredu fel system neu yn lleol. Nid oes dim o'i le ar bobl yn gweithio'n lleol yn y gymuned honno. O safbwynt y system gyfan, mae'n rhaid i'r modelau gofal newydd y mae angen inni eu gweithredu fod yn fwy a bod â'r gallu i ehangu'n gyflym. Dyna pam fy mod i'n gosod y ffiniau hynny ar gyfer yr ail gam, a dyna'r rheswm hefyd, mewn ymateb i gwestiynau Helen Mary Jones, fy mod wedi cyfeirio at nifer o feysydd lle gall Gweinidogion wneud dewisiadau i helpu, i annog pobl neu ei gwneud hi'n ofynnol i bobl newid. Mae a wnelo hyn hefyd â'r ffactorau sy'n sbarduno partneriaid rhanbarthol eu hunain, sy'n cydnabod na all y system barhau fel y mae a chyflawni o ran y lefel ac ansawdd ac urddas y gofal y byddai pob un ohonom yn ei ddisgwyl ar gyfer ein teuluoedd ein hunain, heb sôn am ein hetholwyr. Felly, rwyf yn credu pan fyddwch chi'n gweld rhannu'r gwerthusiad ar ôl blwyddyn gyfan, rwy'n gobeithio y bydd yn rhoi mwy o fanylion i chi ynghylch hynny. Ond wrth gwrs, mae gan Aelodau yn eu hardaloedd lleol eu hunain berffaith hawl i fynd at eu bwrdd partneriaeth lleol i gael yr wybodaeth ddiweddaraf am y cynnydd ymarferol a wnaed eisoes. Rwy'n gwybod, yn rhai o ardaloedd Caerdydd, eu bod nhw ar y blaen yn rhai o'r saith maes portffolio sydd ganddyn nhw nag mewn eraill. Y sylw arall yr hoffwn ei wneud yw ei bod hi'n dda o beth atgoffa ein hunain ynghylch y sylw am iechyd gwael y gellir ei osgoi hefyd. Nid yw hyn ynglŷn â dim ond y galw sydd ar y gwasanaeth iechyd, ond gofal cymdeithasol hefyd. Felly, mae deiet, ymarfer corff, ysmygu ac alcohol yn bedwar maes mawr y gwyddom y gallwn wneud gwahaniaeth i ni ein hunain yng ngyswllt y rheini, ond mae'n ymwneud â'r ffordd rydym yn helpu ac yn annog pobl i wneud hynny, ac mewn gwirionedd mae'r gronfa drawsnewid ei hun wedi mynd ati'n fwriadol i ymdrin ag atal ac ymyrryd yn gynharach i helpu i gadw pobl yn iach yn hytrach na'r ymyrraeth acíwt pan fo pobl eisoes yn ddifrifol wael.